open-index/open-wikipedia-markdown huggingface dataset:
Bronquiectasia

Unha **bronquiectasia** é unha dilatación anormal e irreversíbel da árbore bronquial, encargada de conducir o ar dende a traquea até a unidade funcional respiratoria, o alvéolo pulmonar. Iso adoita producirse pola rotura dos compoñentes elástico e muscular da parede bronquial. Foi descrita por vez primeira en 1819 polo médico francés René Laënnec. Non hai na actualidade datos fiábeis sobra a incidencia ou a prevalencia desta doenza, aínda que si que é un feito que é máis frecuente nos países subdesenvolvidos ca nos desenvolvidos.
A inflamación dos bronquios pode dar lugar a unha colonización bacteriana, que á súa vez pode provocar unha infección. Esta inflamación pode ocasionar repetidas inflamacións, dando lugar a un círculo vicioso quen de provocar máis bronquiectasias.

## Causas 
A etioloxía das bronquiectasias é moi variada, e até nun 50% dos casos non é posíbel coñecer a causa. Unha das causas identificadas son as infeccións, sobre todo a tuberculose, as infeccións por fungos e os virus. Obstrucións da vía aérea por mor de corpos estraños ou tumores pode ser tamén causa de bronquiectasia. En menor medida, tamén poden ser a causa o secuestro pulmonar ou atelectasias postoperatorias. As bronquiectasias xeneralizadas, é dicir, ás que afectan a todos ou a maioría dos bronquios de ambos pulmóns, adoitan estar causadas, ou ben por inhalación de gases tóxicos, heroína ou asma; ou ben por doenzas de orixe sistémico como poden ser a asperxilose broncopulmonar alérxica, alteracións inmunolóxicas, fibrose quística, síndrome de Young ou déficit de alfa-1 antitripsina.

## Síntomas 
Os síntomas principais que presenta un paciente con bronquiectasia son a tose produtiva crónica, que ás veces pode conter sangue, e as pneumonías de repetición. Estas pneumonías prodúcense xusto no mesmo sitio do pulmón onde os bronquios se atopan anormalmente dilatados por mor da bronquiectasia.

## Tratamento 
O tratamento está encamiñado a tratar a causa da bronquiectasia, e a mellorar a obstrución das vías respiratorias.
Fibrose pulmonar

**Fibrose pulmonar** é unha entidade que pode ser producida por moitas enfermidades, e que se caracteriza pola progresiva substitución do tecido pulmonar normal por tecido conectivo. En análises radiolóxicas pódese observar a presenza de cicatrices nos pulmóns. De forma progresiva, os alvéolos son substituídos por tecido fibrótico.
Ao se formar a cicatriz, o tecido tórnase máis groso, causando unha perda irreversíbel da capacidade de intercambio de gases que diminúe progresivamente a oxixenación tisular xeral.
A formación de tecido cicatricial no tecido conectivo pulmonar pode complicarse até o punto de aparecer un infarto pulmonar, un absceso ou bronquiectasia.
As Bouzas, San Mamede de Urrós, Allariz

**As Bouzas** é un lugar da parroquia de San Mamede de Urrós no concello ourensán de Allariz na comarca de Allariz - Maceda. Segundo o IGE, en 2022 tiña 1 habitante (1 home).

## Lugares e parroquias 
### Lugares de San Mamede de Urrós 
### Parroquias de Allariz 
## Notas 
## Véxase tamén 
### Outros artigos 
* Lugares de Allariz
MTV Ucraína

**MTV Ucraína** foi a adaptación do canal MTV en Ucraína. Foi un canal propio polo que non dependía da programación doutros países, é dicir, MTV Ucraína emitía os shows que quería.
O canal MTV Ucraína inaugurouse o 24 de agosto do ano 2007 e foi un dos canais de música mais vistos en Ucraína.

No canal aparecían tanto cantantes ucraínos, como Tina Karol, como cantantes internacionais como Shakira.

O canal estaba en ucraíno e moitos dos programas eran dobrados ao ucraíno, aínda que moitos tiñan subtítulos.

O 1 de xuno de 2013, cambiou o nome e pasou a chamarse ZOOM, ao tempo que apostaba por un cambio na súa programación, con menos música e máis contidos dirixidos a público novo.

## Emisións 
**South Park*
**Blue Mountain State*
**The Hard Times of RJ Berger*
**I Used to Be Fat*
**Kendra (TV series)*
**Plain Jane (TV series)*
**Skins (2011 TV series)*
*''Holly's World*
**Audrina*
**Streets of Hollywood*
**Celebs Exposed* (Rusia)
**The Fifth Point* (Local)
**The Price of Beauty*
**The Buried Life*
**When I Was 17*
**Teen Mom*
**Next (TV series)*
**Boiling Points*
**Hogan Knows Best*
**The Dudesons*
**Fist of Zen*
**Pranked*
**Senseless (game show)*
**Official Top 20*
**The Short List*
**Holly's World*
**My Own*
**A Double Shot at Love*
**MTV Top 10x10*
**MTV Crispy News*
**Rock Ukraine*
**Superock*
**Alternative Nation*
**Party Zone*
**Chill Out Zone*
**So '90's!*
**MTV Classic*
**Euro Top 20*
**Dancefloor Chart*
**Top 10 At 10*
**VJ Afternoon*
**100% MTV*
**MTV Live*
**MTV Unplugged*
**TRL*
**Punk'd*
**Barrio 19*
**MTV's Busted*
**Life of Ryan*
**Sexiest*
**From G's to Gents*
**Brooke Knows Best*
**Nitro Circus*
**I Bet You Will*
**Viva La Bam*
**Fur TV*
**Man and Wife*
**Punk'd*
**The Real World*
**Under One Roof*
**The Big Bang Theory*
**The Osbournes*
**50 Cent: The Money and the Power''

## Notas
## Véxase tamén 
### Ligazóns externas 
* ZOOM Ucraína
* MTV Ucraína Livejournal oficial
Völundr

O mestre ferreiro e artesán **Völundr** é un personaxe da mitoloxía nórdica. A súa historia aparece nunha parte da Edda Poética chamada *A Balada de Völundr*" (*Völundarkvida‎* en nórdico antigo, *Völundskvädet* en sueco e *Volundkvadet* en noruegués). É mencionado tamén en fontes anglosaxoas como Beowulf, así como nunha colección de poesía alemá do século XIII (*Das Heldenbuch* o *Der Helden Buoch*, "O libro dos heroes").[miniatura|Imaxes da lenda de *Völundr* nunha "pedra ilustrada de Gotland". A ferraría de Völundr no centro, *Bodvild* (filla de *Niðuðr*) á esquerda, os seus dous irmáns mortos escondidos á dereita da ferraría. Entre a rapaza e a ferraría atópase *Völundr* escapando baixo a forma dunha aguia. Pedra VIII de Ardre ([Gotland, Suecia), séculos VIII ou IX.|esquerda]]

## Notas
Universidade San Pablo CEU

A **Universidade San Pablo CEU**, é unha universidade privada española situada en Madrid. Pertence á Asociación Católica de Propagandistas.

## Historia 
A Universidade San Pablo CEU é unha universidade privada, recoñecida pola Lei 8/1993 e creada pola Fundación Universitaria San Pablo CEU, obra da Asociación Católica de Propagandistas (ACdP).

O marco legal que fixo posible a Universidade está constituído polo artigo 27.6 da Constitución española, que se concreta na Lei de Reforma Universitaria de 1983.

O día 22 de febreiro de 1994, foi inaugurada polos Reis de España.

## Campus 
A Universidade San Pablo CEU posúe dous campus; un campus situado en Moncloa e outro en Montepríncipe.

### Facultades e escolas 
Facultades e escolas da Universidade San Pablo CEU:

## Véxase tamén 
### Outros artigos 
* Asociación Católica de Propagandistas
* Universidade Abat Oliba CEU
### Ligazóns externas&nbsp; 
* Ránking de Universidades de El Mundo. Suplemento:"As mellores universidades e as 50 titulacións con máis demanda"
* Web oficial da CEU-USP
* Web do CEU
Ángel Ayala

**Ángel Ayala Alarco SJ**, nado en Cidade Real o 1 de maio de 1867 e finado en 1960, foi un sacerdote da Compañía de Xesús, pedagogo e propagandista católico. Fundou en 1909 a Asociación Católica de Propagandistas.

## Obras 
* *Obras completas*, 1947, 2 vols
* *Prácticas de Pedagogía* (Madrid: Blass y Cía, 1919)
* *Nuestros colegios* (Madrid: Huelves, 1931)
* *Diferencias entre el estado seglar y el religioso* (1935)
* *Recuerdos*
* *Pensamientos*
* *Ignacianas*
* *Exámenes prácticos para días de retiro*
* *Congregaciones marianas*
* *La elección de estado en los colegios religiosos*
Carmelo Cedrún

**Carmelo Cedrún Ochandategui**, nado en Amorebieta-Etxano (Biscaia) o 6 de decembro de 1930, é un exfutbolista e adestrador de fútbol vasco. Xogaba de gardameta e foi internacional coa selección española.

## Traxectoria 
### Como xogador 
Formouse no club da súa vila natal, o Amorebieta, antes de fichar polo Athletic de Bilbao en 1948. Debutou co primeiro equipo o 15 de abril de 1951, asentándose moi pronto como titular e suplindo a toda unha lenda como Raimundo Pérez Lezama. Militaría no club durante catorce tempadas, ata que o xove gardameta José Ángel Iribar o relegou a suplencia.

En 1964 fichou polo RCD Espanyol, onde xogou ata 1967. Finalmente retirouse xogando no Baltimore Bays da Liga de Estados Unidos.

Ao longo da súa carreira foi internacional en 15 ocasións, debutando ante Turquía en 1954 e disputando tres mundiais (Suíza 1954, Suecia 1958, Chile 1962) e dúas eurocopas (Francia 1960 e España 1964).

### Como adestrador 
Comezou adestrando ao CD Logroñés e ao Cultural Leonesa en Segunda División finalizando as dúas tempadas co descenso a Segunda División B dos equipos.

En 1975 ficha polo Celta de Vigo para suplir a Mariano Moreno Serrano. Levaría ao club a Primeira División despois de 19 encontros sen coñecer a derrota. Porén o equipo volvería descender ao ano seguinte polo que Carmelo Cedrún deixou o equipo para fichar polo Real Murcia.

En 1979 volve a Vigo para suplir ao ex xogador Pedrito, pero o ano remata co descenso Segunda División B.

Por último dirixe ao Barakaldo CF, consumando tamén o descenso a Segunda División B.

## Persoal 
Pai do tamén gardameta Andoni Cedrún.

## Palmarés 
### Como xogador
Károly Plattkó

**Károly Plattkó**, nado en Budapest o 16 de xuño de 1896 e finado en Spanyolország, foi un adestrador de fútbol húngaro.

## Traxectoria
Dirixiu o Celta de Vigo na tempada 1945-46 na Primeira División. Foi irmán dos futbolistas e adestradores Ferenc Plattkó e Istvan Plaattkó.
Vida Agraria

***Vida Agraria*** foi o nome de dúas publicacións:

****Vida Agraria***, periódico publicado en Tui entre 1922 e 1923.
****Vida Agraria***, periódico publicado en Pontevedra entre 1927 e 1928.
Vida Agraria (Pontevedra)

***Vida Agraria*** foi un periódico editado en Pontevedra entre 1927 e 1928.

## Historia e características 
Subtitulado *Revista de técnica y economía agrícola. Órgano de la Caja Rural de Lerez*, apareceu a finais de 1927. O seu director foi Joaquín Poza Juncal e entre os seus colaboradores estaban José Muíños González e Manuel Gama Casalderrey, secretario-contador da Caja Rural de Lerez e principal animador da mesma.

## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
### Ligazóns externas 
* Sociedades de Lérez Asociación Cedofeita.
La Voz del Agro

***La Voz del Agro*** foi o nome de varias publicacións:

****La Voz del Agro***, periódico publicado en Pontevedra en 1924.
****La Voz del Agro***, periódico publicado en Vigo entre 1927 e 1928.
****La Voz del Agro***, periódico publicado en Chantada entre 1928 e 1932.
****La Voz del Agro***, periódico publicado na Coruña entre 1932 e 1933.
Gori

thumb|esquerda|200px|Estatua de Stalin fronte ao concello
**Gori** () é unha cidade industrial na provincia Shida Kartli en Xeorxia. A cidade foi fundada por un dos máis grandes reis de Xeorxia, David o Construtor (1089-1125). Está protexida pola fortaleza medieval de Goristsikhe.

## Guerra de Osetia do Sur de 2008 
Durante o transcurso da Guerra en Osetia do Sur de 2008, os obxectivos militares de Gori foron atacados por avións de combate rusos na madrugada do 9 de agosto de 2008.

O 11 de agosto de 2008 as fontes xeorxianas informaron de que Gori foi tomada polas tropas rusas. O Ministerio de Defensa de Rusia desmentiu esta información. Segundo periodistas independentes, os habitantes abandonaron a cidade, pero non viron indicios de presenza rusa na zona.

O 13 de agosto en Gori seguía unha parte da poboación, que empezaba a ter problemas coa subministración de alimentos. Ese día as forzas de Rusia intentaron contactar coa administración local, inicialmente sen éxito xa que o goberno local xeorxiano, as tropas xeorxianas e gran parte dos habitantes, convertidos en refuxiados, marcharon da cidade. As forzas de paz rusas localizaron un almacén militar con armamento "listo para ser usado" nas aforas da cidade.

Logo os representantes das autoridades xeorxianas e enviados estranxeiros, xunto cos mandos das forzas rusas comprobaron que os edificios da cidade non estaban danados.

O 14 de agosto o control sobre a seguridade de Gori foi traspasado á policía xeorxiana, mais os accesos á cidade e as instalacións militares próximas seguirían baixo o control ruso ata o 22 de agosto.

## Famosos de Gori 
Foi o lugar de nacemento do líder soviético Iosif Stalin&nbsp;en 1878 e posúe un museo con artigos relacionados coa súa vida, así como a última estatua en pé de Stalin.

## Notas
Louis Hon

**Louis Hon Antonin**, nado o 11 de setembro de 1924 en Couches-les-Mines e finado o 5 de xaneiro de 2008 en Saint-Raphaël, foi un futbolista e adestrador de fútbol francés. Xogaba de defensa e foi internacional coa selección francesa. Entre outros equipos, adestrou o Celta de Vigo e o Pontevedra CF.

## Traxectoria 
### Como futbolista 
Formouse en equipos afeccionados coma o *Sentinelle de Brienon* e comezou a xogar profesionalmente despois da segunda guerra mundial no Stade Français Football, de onde pasou en 1953 ao Real Madrid, porén despois de tres tempadas volveu ao Stade Français, para rematar retirandose no Stade Raphaelois. Foi o primeiro futbolista francés en xogar no Real Madrid

### Como adestrador 
Comezou a súa traxectoria na Liga Española ao debutar no Real Jaén, e pasou logo por equipos coma o Racing de Santander e o Real Zaragoza. Foi o último técnico que dirixiu ao Pontevedra CF en Primeira División. Tamén dirixiu ao Celta de Vigo en Segunda División en 1961, tendo como segundo a Pepe Villar, porén foi cesado na segunda parte do campionato e substituído por Aretio.

A segunda parte da súa carreira como técnico desenvolveuna en Francia, sobre todo destaca o Olympique Lyonnais co que gañou a Copa de Francia e foi finalista da Copa de Europa.

## Palmarés 
### Como adestrador 
;Zaragoza
* Copa do Xeneralísimo: 1965–66

;Lyon
* Copa de Francia: 1966–67

## Véxase tamén 
### Ligazóns externas 
* 
*
Teísmo (lingüística)

thumb|right|250px|Zonas de teísmo en amarelo.Zonas de cheísmo en verde.
O **teísmo** é un trazo sintáctico dialectal que difire do estándar da lingua galega en non a facer distinción entre pronome persoal átono de segunda persoa de acusativo *te* e o de dativo *che*.

## Distribución xeográfica 
Este fenómeno é un trazo dialectal que se dá en dúas áreas dialectais: na microsubárea do Baixo Miño (pertencente ao bloque occidental), onde precisamente é a isoglosa do **teísmo** a que divide a área tudense; e a subárea da Mezquita-Lubián dentro da Área Zamorana do bloque oriental.

Aínda que segundo o punto de vista máis estabelecido entre os lingüistas que estudan o galego se considere un trazo minoritario, os lingüistas reintegracionistas considérano maioritario no sistema lingüístico galego-portugués por ser o normal nos falantes de portugués, co cal o sistema habitual en galego con distinción entre *che* e *te* e aínda máis o cheísmo serían considerados a excepción e o **teísmo** a norma.

## Posibles orixes do teísmo dialectolóxico 
O **teísmo** detéctase en dúas áreas meridionais sen continuidade espacial: o Baixo Miño pontevedrés e a subárea da Mezquita-Lubián. Tendo en conta que *che* é un pronome descoñecido tanto en latín coma no *galego arcaico*, é unha innovación galega que o portugués común rexeitou, do cal se pode concluír que as áreas teístas deben de conservar basicamente o que sería o subsistema propio das orixes do idioma.

Non se deu aínda un estudo diacrónico rigoroso que analice a distribución dos usos de *te* e *che* desde os primeiros textos ata os do século XX e que explore os terreos da súa dialectoloxía histórica pero cabe pensar que o teísmo é unha opción conservadora en terreos onde non chegou nunca a haber a irrupción de *che* para as funcións de obxecto indirecto.

## Notas
## Véxase tamén
### Outros artigos
*Cheísmo
*Áreas lingüísticas do galego
*Dialectos do galego
Ricardo Comesaña

**Lorenzo Ricardo Comesaña Soto**, nado en Vigo en 1887, foi un adestrador de fútbol galego.

## Traxectoria 
Na tempada 1935-36 faise cargo do Celta de Vigo para tentar o ascenso a Primeira División, obxectivo case acadado a tempada anterior baixo a dirección de José María Peña Salegui pero o equipo faiou na fase de ascenso. Comesaña logra o ascenso tras declararse campión de Segunda División pero o debut na máxima categoría ten que agardar ata a tempada 1939-1940 ao estalar a Guerra Civil Española. Despois deste primeiro ano deixa o cargo e é substituído por Joaquín Cárdenes.

## Véxase tamén 
### Ligazóns externas 
* Perfíl en Bdfútbol
Top Gear

***Top Gear*** é un programa de televisión da BBC Two británica no que se trata a actualidade do mundo dos automóbiles dun xeito humorístico. Comezou a emitirse no ano 1977, e dende 2002 está presentado por Jeremy Clarkson, Richard Hammond e James May, coa colaboración dun piloto anónimo alcumado The Stig. A súa audiencia estimada no mundo enteiro é duns 350 millóns de espectadores. En Galicia pode verse polas canles Energy e Cuatro.

## Formato
miniatura|esquerda|Plató de Top Gear.
[miniatura|esquerda|Circuíto de Top Gear no [Aeródromo de Dunsford.]]
O plató do programa está situado a carón do aeródromo de Dunsfold, en Surrey, no cal proban os coches. Nunha das seccións do programa meten a xente famosa dentro dun vehículo barato e miden o tempo que lles leva percorrer o circuíto, para logo facerlle unha entrevista e ver gravada a súa mellor volta. Noutra sección, The Stig fai o mesmo con coches deportivos, e logo colócanos nunha táboa segundo o tempo que marcan na súa mellor volta.

Unha das características propias do programa é facer competicións entre varios vehículos, conducidos polos presentadores, ou inventar modificacións absurdas para sacar conclusións confusas. O programa adoita comparar modelos de coche británicos con outros modelos de coche, sobre todo alemáns, facendo ver unha suposta superioridade no seu produto local.

O éxito internacional de Top Gear provocou a aparición de varios programas xemelgos noutros países, como Estados Unidos, Rusia, Australia e Corea do Sur.

## Coche do ano
miniatura|Toyota con motor naval co que cruzaron a Canle da Mancha.
miniatura|Fiat Panda convertido en Limusina.
Cada ano, ao fin do outono, elixen o que consideran mellor coche do ano. O único requisito para a elección do gañador é que os tres presentadores deben facer a elección unánime. Os gañadores foron:

## Críticas
Top Gear ten estado envolto en múltiples liortas e discusións polo seu formato informal e por uns diálogos politicamente incorrectos. No programa téñense feito mofas de homosexuais, xitanos, católicos, comunistas, a segunda guerra mundial e cualificacións xenófobas. Dependendo da cadea que emita os programas os diálogos e situacións poden ser censurados. No programa sobre o Polo Norte Clarkson e May conducían mentres tomaban gin tonics, a imaxe non foi emitida nalgunhas cadeas. No especial sobre Patagonia de 2014 o coche conducido por Clarkson levaba a placa de matrícula H982 FKL que foi interpretada por algúns coma unha referencia á Guerra das Malvinas. Os outros dous coches levaban placas N269 KNG e EKH 646J que serían o número de mortos británicos e arxentinos na Guerra das Malvinas. Segundo a BBC todo foi unha coincidencia.

En marzo de 2015 o presentador do programa Jeremy Clarkson foi suspendido pola BBC por unha disputa cun produtor.

## Notas 
## Véxase tamén
### Ligazóns externas
* Top Gear na web da BBC 
* Magazine Top Gear  
* Top Gear en IMDb
La Voz de Barcala

***La Voz de Barcala*** foi un periódico editado en Negreira entre 1933 e 1935.

## Historia e características 
Subtitulado *Órgano mensual de la Federación Agro-Pecuaria del Distrito de Negreira*, apareceu o 1 de agosto de 1933. Saía das imprentas compostelás La Comercial e, dende o número 3, de Nós. Estaba dirixido por Manuel Riveiro Barreiro e entre os seus colaboradores figuraron Avelino Pousa Antelo, Xulián Magariños, Roberto Blanco Torres, Joaquín Poza Juncal, Cruz Gallástegui e Pedro Urquijo Landaluce. Mostrou inquietudes teóricas e políticas de liña galeguista e progresista (defendeu a autonomía) e unha inclinación ao terreo técnico-pecuario (reivindicando as sociedades agrarias e os sindicatos agrícolas). O último número (número 22) publicouse o 1 de maio de 1935.

## Véxase tamén 
### Bibliografía 
* 
* 
* 
* 
### Outros artigos 
* Lista de publicacións impresas da provincia da Coruña
La Voz del Campo

***La Voz del Campo*** foi un periódico editado en Marín entre 1922 e 1923.
## Historia e características 
Subtitulado *Semanario político. Órgano de la Federación Municipal Agraria de Marín. Semanario Zumbador que al son de palo y trallazo exibirá en cueros vivos los bandidos del Morrazo*, apareceu o 13 de agosto de 1922. Estaba dirixido por Raimundo Vidal Pazos e entre os seus colaboradores figuraron Emiliano Iglesias e Manuel Portela Valladares. Defendeu a liña da CRAG de Basilio Álvarez. Mantivo unha polémica con *La Verdad*. Autocalifícase de "Segunda época" da publicación homónima aparecida en Marín en 1888.

## Notas 
## Véxase tamén 
### Bibliografía 
*
Nogueiredo

O topónimo **Nogueiredo** pode referirse a:

;En Galiza
***Nogueiredo**, lugar da parroquia da Arnoia, no concello da Arnoia;
***Nogueiredo**, lugar da parroquia de Castrelo de Miño, no concello de Castrelo de Miño;
***Nogueiredo**, lugar da parroquia de San Miguel de Reinante, no concello de Barreiros;
***Nogueiredo**, lugar da parroquia de Santo Adrao de Lourenzá, no concello de Lourenzá.

## Véxase tamén
### Outros artigos
Raimundo Vidal Pazos

**Raimundo Julian Vidal Pazos**, nado en Marín o 8 de decembro de 1889 e finado en Vigo o 18 de abril de 1976, foi un avogado e político galego.

## Traxectoria 
Fillo de Peregrina Pazos Landín e José Vidal. Estudou no Seminario de Santiago de Compostela onde cursou a carreira eclesiástica que non rematou. Licenciouse en Dereito na Universidade de Santiago de Compostela. Fundador e presidente da Junta de Defensa de Marín, foi propulsor do movemento popular de incautación da Lonxa e da marcha sobre Pontevedra na súa defensa. Dirixiu o semanario *Marín* ata outubro de 1913, no que colaborou posteriormente. Foi oficial do concello de Moaña (1914). Vinculado ao agrarismo, colaborou en *El Progreso*, foi secretario da Federación Agraria de Marín (1922), dirixiu *La Voz del Campo*, foi correspondente en Marín de *Galicia* e presidente da Federación Provincial Agraria de Pontevedra. Como presidente da Federación de Pontevedra foi un dos animadores da campaña anticaciquil de 1930 xunto con Portela Valladares e Ramón Salgado Pérez. Tamén foi un dos asinantes do pacto de Barrantes. En 1931 foi acusado de prácticas caciquís.

Durante a II República afiliouse á CEDA e foi nomeado gobernador civil de Palencia (do 21-12-1935 ao 6-2-1936) e Castelló (do 6-2-1936 ao 25-2-1936)

Fundador do Colexio de Avogados de Vigo, do que foi decano ata a súa morte, promoveu o Comité de Derecho Marítimo. Foi designado procurador nas Cortes españolas como representante dos Colexios de Avogados en 1961 e 1964. Ingresou na Real Academia de Xurisprudencia en 1968. Dirixiu a *Revista Jurídica y Administrativa de Galicia*.

## Recoñecementos 
* Foi condecorado coa Gran Cruz de San Raimundo de Peñafort.
* Unha rúa en Marín leva o seu nome.

## Notas 
## Véxase tamén 
### Bibliografía 
*

### Ligazóns externas
* Vidal Pazos, ética e recordo
Atlético Levante Unión Deportiva

O **Atlético Levante Unión Deportiva** é un club de fútbol español da cidade de Valencia. É o primeiro equipo filial do Levante Unión Deportiva. Foi fundado en 1957 como Portuarios e en 1962 foi substituído polo Atlético Levante, nome que recuperou de novo para a tempada 2014/15. Actualmente xoga no grupo III da Segunda División B española.

## Uniforme 
* **Uniforme titular**: Camiseta azulgrana, pantalón azul, medias azulgranas.
* **Uniforme alternativo**: Camiseta con franxas negras e brancas, pantalón negro, medias negras.
* **Terceiro uniforme**: Camiseta negra con franxa rosa no brazo, pantalón rosa e medias negras e rosas.

## Estadio 
O Atlético Levante xoga na Cidade Deportiva de Buñol, inaugurada en 2003 e con capacidade para 3.000 espectadores.

## Datos do club 
***Tempadas en 2ª**: 0
***Tempadas en 2ªB**: 9
***Tempadas en 3ª**: 16
***Tempadas en categorías rexionais**: 25

## Palmarés 
***Campión da Terceira División (1)**: 2017-18
*Subcampión da Segunda División B (1): 2005-06
*Subcampión da Terceira División (1): 2011-12

## Véxase tamén
### Ligazóns externas 
*Sitio web oficial
Quinteiros

Como topónimo **Quinteiros** pode referirse a:

;En Galiza
***Quinteiros**, lugar da parroquia da Arnoia no concello da Arnoia.
***Quinteiros**, lugar da parroquia de San Vicente do Grove no concello do Grove.

## Véxase tamén
### Outras páxinas
O San Salvador

Como topónimo **O San Salvador** pode referirse a:

;En Galiza
***O San Salvador**, lugar da parroquia de Allariz (Santiago), no concello de Allariz;
***O San Salvador**, lugar da parroquia do Monte, no concello de Xove.

## Véxase tamén
### Outros artigos
Reial Club Deportiu Espanyol B

O **Reial Club Deportiu Espanyol B** é un club de fútbol español da cidade de Barcelona, en Cataluña. É o primeiro equipo filial do Reial Club Deportiu Espanyol. Foi fundado en 1994 e xoga na Segunda División B Española.

## Historia 
En 1981 creouse o **Futbol Club Cristinenc** en Santa Cristina d'Aro, na provincia de Xirona. O club tivo unha rápida ascensión desde as últimas divisións ata a Terceira División. Converteuse nun equipo filial do RCD Espanyol.

En 1991, o equipo cambiou a súa denominación pola de **Cristinenc-Espanyol**, sendo retitulado **RCD Espanyol B** tres anos máis tarde, converténdose no primeiro filial do RCD Espanyol. Nos seguintes anos militou en Terceira e Segunda B, logrando na terceira categoría do fútbol español a segunda posición na tempada 2001/02. Xogou en tres ocasións a promoción, pero non conseguiu o ascenso a Segunda.

Na tempada 2009/10, o Espanyol B acabou na 16ª posición pero perdeu o playoff de descenso, baixando a Terceira. Na tempada 2011/12 acabou 2º e xogou o playoff de ascenso aínda que foi eliminado polo Extremadura UD na segunda rolda. Con todo, houbo varios equipos que descenderon por débedas e o Espanyol comprou unha praza para o seu filial na Segunda B.

## Datos do club 
***Tempadas en 2ª**: 0
***Tempadas en 2ªB**: 13
***Tempadas en 3ª**: 11
***Tempadas en categorías rexionais**: 9
***Promocións de ascenso a Segunda**: 3 (0 ascensos)

## Palmarés 
*Subcampión da Segunda División B (1): 2001-02.
***Terceira División Española (2)**: 1994-95, 2008-09.
*Subcampión da Terceira División (3): 1999-00, 2005-06, 2011-12.

## Véxase tamén
### Ligazóns externas 
*Sitio web oficial
Hypanartia

***Hypanartia*** é un xénero de lepidópteros pertencente á subfamilia Nymphalinae na familia Nymphalidae que se encontra desde México a Suramérica.

## Especies 
* *Hypanartia bella* (Fabricius, 1793) 
* *Hypanartia celestia* Lamas, Willmott & Hall, 2001
* *Hypanartia cinderella* Lamas, Willmott & Hall, 2001
* *Hypanartia charon* (Hewitson, 1878)
* *Hypanartia christophori* Jasiñski, 1998
* *Hypanartia dione* (Latreille, 1813)
* *Hypanartia fassli* Willmott, Hall & Lamas, 2001
* *Hypanartia godmanii* (Bates, 1864) 
* *Hypanartia kefersteini* (Doubleday, 1847) 
* *Hypanartia lethe* (Fabricius, 1793) 
* *Hypanartia lindigii* (C. & R. Felder, 1862)
* *Hypanartia paullus* (Fabricius, 1793) 
* *Hypanartia splendida* Rothschild, 1903
* *Hypanartia trimaculata* Willmott, Hall & Lamas, 2001

## Notas 
## Véxase tamén
Fresno de la Vega

**Fresno de la Vega** é un concello español da provincia de León (Castela e León). A súa poboación é de 637 habitantes (INE 2011).

## Véxase tamén
### Ligazóns externas
*Páxina oficial do concello
Benavides

**Benavides** é un concello español da provincia de León. A súa poboación é de 2808 habitantes (2011).

## Véxase tamén 
### Ligazóns externas 
* Páxina oficial do concello
Brazuelo

**Brazuelo** (en leonés, *Brazuelu*) é un concello español da provincia de León situado na comarca da Maragatería. A súa poboación é de 329 habitantes (2011).

## Localidades
*Bonillos
*Brazuelo
*Combarros
*El Ganso
*Pradorrey
*Quintanilla de Combarros
*Requejo de Pradorrey
*Rodrigatos de la Obispalía
*Veldedo

## Véxase tamén
### Ligazóns externas
*Páxina oficial do concello
Raza Celta

***Raza Celta*** foi un periódico editado en Montevideo entre 1934 e 1935.

## Historia e características 
Subtitulado *Órgano del Comité Autonomista Gallego de Montevideo*, apareceu o 29 de abril de 1934. Ata o número 4 foi quincenal, despois pasou a ser mensual e o número 12,
o derradeiro, é bimensual. Estaba dirixido por Constantino Sánchez Mosquera e entre os seus colaboradores figurou Pedro Campos Couceiro. Declárase "periódico galleguista independiente" e no seu número 1 proclama o seu radical compromiso autonomista: "Somos autonomistas porque creemos que la autonomía es lo que más le conviene a Galicia". Está plenamente identificado co Partido Galeguista. Consecuente co ideario autonomista publica, en folletín, o texto do Estatuto de autonomía de Galicia co engadido de comentarios. Remata a súa publicación co número 12, en xaneiro-febreiro de 1935.

## Notas 
## Véxase tamén 
### Bibliografía 
* 
* 

* 
* 

### Outros artigos 
* Publicacións impresas da diáspora galega
Cambeiro

Como topónimo **Cambeiro** pode referirse a:

;En Galiza
***Cambeiro de Abaixo**, lugar da parroquia de Outes, no concello de Outes;
***Cambeiro de Arriba**, lugar da parroquia de Outes, no concello de Outes.

Amais, como apelido, pode referirse a:

***César Cambeiro** (Carnota n.1958), actor galego;
***Xosé Manuel Cambeiro** (Monterroso n.1956), xornalista galego.

## Véxase tamén
### Outros artigos
Qal'eh-ye Now

'''Qal'eh-ye Now'* (en paxto قلعه نو) é unha localidade afgá, capital da provincia de Bādgīs.

## Descrición 
A cidade foi vítima de ataques talibáns, ten aeroporto e é coñecida polos seus bosques de pistachos *(Pistachia vera)''.

A composición étnica é aproximadamente dun 80% de taxicos, cun pequeno número de paxtos, baluchis, uzbekos e turkmenos.

### Clima 
## Galegos en Qal'eh-ye Now 
Dende 2005 ata 2013 foi numerosa a presenza de militares galegos na localidade, como integrantes da BRILAT, formando parte do equipo de reconstrución provincial da *International Security Assistance Force*.

## Notas 
## Véxase tamén 
### Bibliografía 
* Clammer, Paul; *Afghanistan*, Lonely Planet, 2007.
### Outros artigos 
* Militares galegos falecidos en misións internacionais
* BRILAT
### Ligazóns externas 
* *Reintegration of five taliban commander in Qala-I-Naw* .
Constantino Sánchez Mosquera

**Constantino Sánchez Mosquera**, nado en Herves (Beira, Carral)  o 13 de setembro de 1882 e finado en Montevideo o 7 de xaneiro de 1960, foi un médico, xornalista e escritor galego.

## Traxectoria 
Fillo de Pedro Sánchez Hermida e Manuela Mosquera Otero. Estudou Medicina na Universidade de Santiago de Compostela e doutorouse na Universidade de Madrid. Exerceu en clínicas madrileñas e foi profesor no dispensario de María Cristina. En xaneiro de 1913 embarcou para Montevideo para traballar no Hospital Español da capital urugaia.. Ampliou estudos en París e en 1928 comezou a exercer a medicina na Asociación Española do Uruguai. Inspirou o Congreso Gallego-Americano (1920) e a constitución do Comité Pro Ejército Español despois da Desfeita de Annual (1921). En 1923 percorreu Francia, Alemaña, Italia e Suíza, ademais de toda España e especialmente Galicia. Pertenceu ao Ateneo da República Oriental, presidiu o Centro Gallego de Montevideo entre 1925 e 1930 e dirixiu o periódico *Raza Celta*. En 1935 regresou a Galicia e propuxo a creación dun Partido Liberal Gallego, pero regresou de novo ao Uruguai. Foi correspondente da Real Academia Galega. Recibiu o título de comendador da Orde de Isabel la Católica.

## Obras 
* *Las hemorragias ocultas en las enfermedades del aparato digestivo*, 1909.
* *El concepto moderno de la úlcera del duodeno*, 1910.
* *Etiología y patogenia de la úlcera gástrica*, 1911.
* *Páginas de vulgarización*, 1926.
* *La Universidad de Compostela y otros problemas gallegos*, 1931.
* *Galicia y su Santo patrono el Apóstol Santiago*, 1946.

## Vida persoal 
Casou en Paysandú con María Dolores Fontans Sousa en 1918, e foi pai de Jose Pedro Sanchez Fontans. Era irmán de Luís Sánchez Mosquera.

## Notas 
## Véxase tamén 
### Bibliografía 
* 
* Bresciano, Juan A., *El Centro Gallego de Montevideo bajo la presidencia de Constantino Sánchez Mosquera*, 1999.

### Ligazóns externas 
* Unha conferencia de propaganda galeguista (1931)
Luis Calleja Fernández

**Luis Calleja Fernández**, nado en Burgos e finado na mesma cidade o 5 de xullo de 1918, foi un empresario e político español.

## Traxectoria 
Empresario do Teatro Real de Madrid e propietario dunha empresas de encadernación. Pasaba a tempada de veraneo en Baiona onde organizou un festival para recadar fondos para a construción da Virxe da Rocha. Foi deputado provincial en Madrid. Foi elixido senador por Burgos en 1916 e 1918.
## Notas 
## Véxase tamén 
### Ligazóns externas 
* Luis Calleja en Baiona *Faro de Vigo*.
* Ficha no Senado
Armando Márquez Ligorri

**Armando Márquez Ligorri**, nado en Vigo en 1908, foi un futbolista e adestrador de fútbol galego, que xogaba na demarcación de defensa.

## Traxectoria 
Como futbolista xogou na máxima categoría no Celta de Vigo na primeira tempada deste en Primeira División Española a 1939-40, disputando 4 encontros e finalizando o contrato ao rematar a mesma.

Seguiu vinculado ao club como masaxista, preparador físico, e segundo adestrador. Como técnico adestrou ao Celta de Vigo en Primeira División en dúas etapas.

En decembro de 1945 asumiu o posto de adestrador ao deixar o cargo Platko por enfermidade trala xornada 11, até a chegada ao equipo de Ricardo Zamora, do que foi axudante. Na tempada 1947-48 acadaron o 4º posto e o subcampionato da Copa de España. Xa na tempada 1952-53 supliu o ourensán Odilo Bravo logo de caer na 20ª xornada fronte ao Deportivo da Coruña no Estadio de Riazor. Porén, Armando Márquez foi substituído trala xornada 30 por José Iraragorri.
Dionisio Quintillán Cardesín

**Dionisio Quintillán Cardesín**, nado en Sorribas (Forcarei) e finado en Poio o 20 de decembro de 1960, foi un agrarista e político galego.

## Traxectoria 
De ideoloxía republicano-socialista e defensor do redencionismo, percorreu Galicia para concienciar os labregos contra os foros. Afincouse a comezos da década de 1920 en Poio, onde foi secretario municipal. Presidiu a Sociedade La Redención de Poio, foi secretario da Sociedad de Obreros y Agricultores de Poio (1921). No IV Congreso Provincial Agrario celebrado en Ponteareas en xullo de 1919, defendeu o abolicionismo. Foi elixido deputado provincial en 1921. Foi detido o 11 de agosto de 1921 xunto coa directiva da sociedade agraria de Poio a causa da explosión dunha bomba na casa do procurador Rivas en Porto Santo, aínda que foron postos en liberdade o día 15. Dirixiu *O Castrove* e colaborou en *Nueva Aurora* e noutros periódicos galegos e españois con artigos sobre temática agraria. Na ditadura de Primo de Rivera foi nomeado alcalde de Poio en xullo de 1924. Foi nomeado recadador de arbitrios e depositario do Concello de Poio en 1929. Participou na campaña do Estatuto de autonomía de 1936.

Co golpe de Estado do 18 de xullo de 1936 foi suspendido como recadador de arbitrios e depositario do Concello de Poio o 7 de agosto. Foi detido en setembro, salvou a vida grazas á intervención dos mercedarios do convento de San Xoán de Poio, estivo preso primeiro en Pontevedra e despois foi deportado a Ribadavia ata 1941. Procesado por malversación de fondos do concello de Poio e xulgado na Audiencia de Pontevedra o 30 de setembro de 1938, foi absolto. Foi expedientado por responsabilidades políticas.

## Vida persoal 
Era irmán de Francisco Quintillán Cardesín e pai de Dionisio Quintillán Rey.

## Notas 
## Véxase tamén 
### Bibliografía 
* 
*
Cabreros del Río

**Cabreros del Río** (en leonés: *Cabreiros del Ríu*) é un concello español da provincia de León. A súa poboación é de 461 habitantes (2011).

## Localidades
*Cabreros del Río
*Jabares de los Oteros

## Véxase tamén
### Ligazóns externas
*Páxina oficial do concello
Indie

**Indie** é un anglicismo empregado para designar todo aquilo que se afaste do *mainstream*, é dicir, de todo aquilo que sexa comercial, coñecido por todos e do agrado de moitos. Deriva do termo *independent* ("independente" en galego). O lema da filosofía indie é *DIY* (*Do it yourself*, en galego, faino ti mesm@).

***Indie*** pode facer referencia a:

## Música 
* Música independente, asociada a certas convenciónss de lanzamento, produción e promoción musical afastadas da música comercial.
** Os selos discográficos independentes, asociados a este concepto, ver :Categoría:Discográficas independentes
* Indie rock,  corrente musical asociada ás escenas de rock alternativo en Gran Bretaña e os Estados Unidos desde a década dos 80 e movementos derivados desta:
** Indie pop
** Indietrónica
** Indie folk
** Alternative dance, tamén coñecido coma *indie dance*
** Grindie
* Indie hip hop ou *indie rap*, un estilo de hip hop
* Indie Recordings, selo discográfico independente con base en Noruega
* UK Indie Chart, lista dos lanzamientos independentes máis vendidos no Reino Unido

## Outros usos 
* Cine independente, filmes producidas fóra dos grandes estudos cinematográficos
* Videoxogo independente
* Indie (subcultura contemporánea)
* Indie Built, empresa desenvolvedora de videoxogos
Disque Cool

***Disque Cool*** é unha revista dixital en lingua galega que comezou a publicarse en abril de 2011, se ben foi oficialmente lanzada en maio do mesmo ano. É unha das páxinas de referencia da escena alternativa e indie de Galicia, e dedica os seus artigos ás novas tendencias en cine, música, tecnoloxía, moda ou decoración. O seu nome resulta da combinación dos termos *"disque"* (seica, din que) e *"cool"* (o que é tendencia).

## Traxectoria 
Logo da súa fundación en 2011, no seu primeiro ano tivo unhas 200&nbsp;000 visitas de máis de 40&nbsp;000 usuarios, cunha media de 2&nbsp;000 visitas diarias.

No 2018 estaba clasificada no posto 22 entre os medios en galego máis visitados na rede.

## Notas
Mainstream

***Mainstream*** é un anglicismo empregado para designar o *pensamento da maioría*, e a súa tradución literal é *corrente principal*. Así e todo, máis lonxe da definición, mainstream é considerado un concepto cultural, artístico e musical. Así, a música, arte, cinema e demais cultura mainstream é aquela que conta con grandes medios para a súa produción e comercialización, e que chegan facilmente ao público. Un bo exemplo do mainstream é a cultura pop, producida principalmente para a súa comercialización e en moitos casos co obxectivo primeiro a obtención de beneficios lucrativos. Tamén pode ser empregado o termo mainstream para se referir ás obras artísticas pouco innovadoras ou que non aportan nada novo. O antónimo de mainstream sería o termo underground.
Porta de Ishtar

miniatura|250px| A reconstrución da Porta de Ishtar no Pergamon Museum de Berlín.
A **Porta de Ishtar** era a oitava das portas de acceso á antiga Babilonia, construída arredor do 575 a. C. polo monarca babilonio Nabucodonosor II na honra da deusa Ishtar.

## Características 
Medía 14 metros de altura por 10 de ancho. Estaba construída en adobe recuberto por ladrillo vidrado e po de lapislázuli, cos teitos e portas de madeira de cedro, e fastosamente decorada con leóns (símbolos da deusa mesopotámica Ishtar), dragóns (símbolos do deus Marduk) e touros (símbolos de Adad), enmarcados en conxuntos ornamentais a base de rosetas e outros motivos vexetais como palmeiras.

Estaba situada sobre a Vía Procesional que conducía ao *Esagila*, o templo de Marduk, cuxo cigurat, o Etemanki, é unha das posibles localizacións que se barallan para a soada Torre de Babel. Orixinariamente foi considerada unha das Sete Marabillas do Mundo Antigo, ata a súa substitución polo Faro de Alexandría.

## Descubrimento e conservación 
Os seus muros de adobe foron achados entre 1899 e 1914 polo arqueólogo Robert Koldewey, o descubridor de Babilonia. Foi reconstruída engadíndolle os recubrimentos vidrados, reconstrución que se pode observar hoxe no Pergamon Museum de Berlín. Existen fragmentos da porta espallados por varios museos do mundo en Istanbul, Gotemburgo, París, Nova York, Múnic, Toronto, Filadelfia, Chicago ou Boston.

## Véxase tamén 
### Ligazóns externas 
* *La puerta de Ishtar de Babilonia* , blog da Doutora en Historia Ana María Vázquez Hoys .
Do it yourself

[miniatura|Rapaz constríndo un avión de [aeromodelismo.]]
***Do it yourself*** (literalmente en ), habitualmente abreviado coma **DIY**, é unha expresión en lingua inglesa referida á práctica de fabricar, modificar ou reparar algo por conta propia, no lugar de procurar axuda ou pagar polo traballo de especialistas ou profesionais.

A investigación académica describe o "DIY" como un comportamento no que se toman materiais e compoñentes para producir, transformar ou reconstruír posesións materiais, tamén aquelas obtidas da propia contorna natural. O "DIY" xorde a partir de:
* Motivacións económicas (beneficio económico, carencia dun produto ou da calidade deste, necesidade de personalización) 
* Cuestións de identidade (aprendizaxe dun oficio, fortalecemento das capacidades propias, procura dunha comunidade ou de algo único)

## Historia
A finais da década dos 70, o principio do DIY tornouse profundamente asociado ao anarquismo e en xeral a movementos anticonsumistas. Como concepto ou principio ético, o DIY cuestiona o suposto monopolio das técnicas por especialistas e estimula a capacidade das persoas para aprenderen a realizar cousas alén do que tradicionalmente se crían quen de facer.

## Véxase tamén
### Bibliografía
*
*
Cultura underground

[miniatura|Fotografía de dous [Punk|punks.]]
A **cultura underground**, ou simplemente **underground** ("subterráneo", en inglés), é un termo para describir varias culturas alternativas que se consideran diferentes da corrente principal da sociedade e da cultura, ou son consideradas así por outros. A palabra "underground" utilízase porque existe unha historia de movementos de resistencia baixo réximes duros onde se empregou o termo underground para referirse ao necesario segredismo da resistencia.

Por exemplo, o *Underground Railroad* era unha rede de rutas clandestinas polas que os escravos africanos dos Estados Unidos do século XIX tentaban escapar á liberdade. A frase "underground railroad" resucitou e aplicouse na década de 1960 á extensa rede de grupos para axudar aos que escapaban do recrutamento obrigatorio durante a época de Vietnam a escapar a Canadá, e tamén se aplicou na década de 1970 ao movemento clandestino de persoas e bens polo American Indian Movement dentro e fóra das reservas dos nativos americanos.

A cineasta Rosa von Praunheim documentou a lendaria escena underground neoiorquina dos anos 70 arredor de Andy Warhol nalgunhas das súas películas, por exemplo en *Underground and Emigrants* (1976) e *Tally Brown, New York* (1979).

Desde entón, o termo pasou a designar varias subculturas como a cultura mod, a cultura hippy, a cultura punk, a música techno/cultura rave e o hip hop underground.

## Notas 
## Véxase tamén 
### Outros artigos 
* Contracultura
Dionisio Quintillán

Co nome de **Dionisio Quintillán** podemos referirnos a:

***Dionisio Quintillán Cardesín**, agrarista e político galego (m. 1960).
***Dionisio Quintillán Rey**, político comunista, fillo do anterior.
Xurxo Chapela

**Xurxo Chapela**, nado en Carballo en 1968, é un escritor e xornalista galego.

## Obras
### Narrativa 
* *Lémbrome.* Edicións Positivas, 2016.

### Poesía
**Mudanza.* Edicións Positivas, 2019.
**Primavera de navallas.* Que queres Edicións, 2012.

### Literatura infantil-xuvenil
**Con Aroa, o último verán.* Sotelo Blanco, 1999.

### Arte 
* *Encher o baleiro.* Con Juan Félix Gende. Asociación Cultural Lumieira, 2022. Reimpresión da Deputación da Coruña, 2022.
* *Carballo: derrubando muros con pintura* (prólogo). Engaiolarte Edicións, 2016.

### **Tradución** 
* *Azucre,* de Bibiana Candia. Kalandraka, 2022.

### Obras colectivas
**Follas de Carballo.* Asociación Cultural Lumieira, 2011.

## Véxase tamén
### Ligazóns externas
*Perfil do autor en Letra en Obras.
*Ficha do autor en Sotelo Blanco Edicións.
Jaime Caruana

**Jaime Caruana Lacorte** nado en Valencia o 14 de marzo de 1952 foi o Gobernador do Banco de España entre xullo do 2000 e xullo de 2006.

## Traxectoria 
Caruana naceu en Valencia e realizou os estudos de telecomunicacións na Universidade Politécnica de Madrid, obtendo o título de enxeñeiro en 1974. Tras seis anos á fronte do Banco de España como Gobernador, pasou a formar parte do G30 (Group of Thirty), institución de análises financeiros e macroeconómicos con sede en Washington. Formou tamén parte dos acordos de Basilea II, gañándose o respecto dos reguladores da industria de servizos financeiros por conseguir un acordo para o texto revisado en xuño de 2004.

En agosto de 2006 entrou no Fondo Monetario Internacional (FMI) da man do entón presidente Rodrigo Rato como conselleiro e director do Departamento de Mercados Monetarios e de Capital. En novembro de 2008 foi nomeado director xeral do Banco de Pagos Internacionais.

O 26 de maio de 2006 ao final do seu mandato como Gobernador, a asociación de inspectores do Banco de España enviou unha "nota informativa" ao Ministerio de Economía e Facenda alertando da pasividade dos órganos reitores do banco central ante o "insostible crecemento do crédito bancario en España durante os anos de mandato do señor Caruana", relacionando a mesma co estoupido da burbulla do ladrillo que aconteceu uns meses despois.

Foi sucedido á fronte do Banco de España por Miguel Ángel Fernández Ordóñez, militante do Partido Socialista Obrero Español e antigo Secretario de Estado.

## Notas